ประกาศอธิบดีกรมสรรพากรเกี่ยวกับภาษีเงินได้ (ฉบับที่ 373)เรื่อง กําหนดหลักเกณฑ์ วิธีการ และเงื่อนไข เพื่อการยกเว้นภาษีเงินได้ของบริษัทหรือห้างหุ้นส่วนนิติบุคคลสําหรับเงินได้เป็นจํานวนสองเท่าของรายจ่ายเท่าที่ได้จ่ายไปเพื่อส่งเสริมการดําเนินกิจการของบริษัทหรือห้างหุ้นส่วนนิติบุคคลอื่น------------------------------------------------------------------อาศัยอํานาจตามความในมาตรา 76 ตรี และมาตรา 76 เบญจ (1) แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 50) พ.ศ. 2562 ประกอบกับมาตรา 3 โสฬส แห่งประมวลรัษฎากร ซึ่งแก้ไขเพิ่มเติมโดยพระราชบัญญัติแก้ไขเพิ่มเติมประมวลรัษฎากร (ฉบับที่ 48) พ.ศ. 2562 อธิบดีกรมสรรพากรกําหนดหลักเกณฑ์ วิธีการ และเงื่อนไขเพื่อใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน เพื่อการปฏิบัติการเกี่ยวกับภาษีเงินได้สําหรับบริษัทหรือห้างหุ้นส่วนนิติบุคคลตามประมวลรัษฎากร ดังต่อไปนี้ข้อ ๑ บริษัทหรือห้างหุ้นส่วนนิติบุคคลที่มีความประสงค์ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน เพื่อการปฏิบัติการเกี่ยวกับภาษีเงินได้สําหรับบริษัทหรือห้างหุ้นส่วนนิติบุคคลตามประมวลรัษฎากร ให้เป็นไปตามหลักเกณฑ์และเงื่อนไข ดังนี้(1) ต้องเป็นบริษัทหรือห้างหุ้นส่วนนิติบุคคลที่ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงานในการจัดทําบัญชีซึ่งเป็นไปตามหลักเกณฑ์ตามวิชาการบัญชีและมีผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร ให้การรับรองว่าสกุลเงินดังกล่าวเป็นสกุลเงินที่ใช้ในการดําเนินงาน(2) สกุลเงินที่ใช้ในการดําเนินงานต้องเป็นสกุลเงินตามประกาศกระทรวงการคลัง เกี่ยวกับภาษีเงินได้ (ฉบับที่ 392) เรื่อง กําหนดเงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน เพื่อการปฏิบัติการเกี่ยวกับภาษีเงินได้สําหรับบริษัทหรือห้างหุ้นส่วนนิติบุคคลตามประมวลรัษฎากร ลงวันที่ 21 มีนาคม พ.ศ. 2563(3) ให้แจ้งต่ออธิบดีกรมสรรพากรภายในหกเดือนนับแต่วันแรกของรอบระยะเวลาบัญชีที่ประสงค์จะใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน(4) ต้องยื่นแบบแสดงรายการภาษีผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบดังกล่าว หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลังกรณีเป็นไปตามหลักเกณฑ์และเงื่อนไขตาม (1) (2) (3) และ (4) ให้บริษัทหรือห้างหุ้นส่วนนิติบุคคลนั้น ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงานตั้งแต่วันแรกของรอบระยะเวลาบัญชีที่ได้แจ้ง และให้ใช้เงินตราสกุลดังกล่าวตลอดไป จนกว่าจะได้รับอนุมัติจากอธิบดีกรมสรรพากรจึงจะเปลี่ยนแปลงได้ข้อ ๒ บริษัทหรือห้างหุ้นส่วนนิติบุคคลที่ได้แจ้งความประสงค์ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงานตามข้อ 1 และต่อมาประสงค์จะเปลี่ยนแปลงสกุลเงินที่ใช้ในการดําเนินงาน ให้เป็นไปตามหลักเกณฑ์และเงื่อนไข ดังนี้(1) ต้องจัดทําบัญชีซึ่งเป็นไปตามหลักเกณฑ์ตามวิชาการบัญชี และมีผู้ตรวจสอบและรับรองบัญชีตามมาตรา 3 สัตต แห่งประมวลรัษฎากร ให้การรับรองว่าสกุลเงินที่จะเปลี่ยนแปลงเป็นสกุลเงินที่ใช้ในการดําเนินงานของบริษัทหรือห้างหุ้นส่วนนิติบุคคลนั้น(2) สกุลเงินที่ใช้ในการดําเนินงานต้องเป็นสกุลเงินตามประกาศกระทรวงการคลัง เกี่ยวกับภาษีเงินได้ (ฉบับที่ 392) เรื่อง กําหนดเงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน เพื่อการปฏิบัติการเกี่ยวกับภาษีเงินได้สําหรับบริษัทหรือห้างหุ้นส่วนนิติบุคคลตามประมวลรัษฎากร ลงวันที่ 21 มีนาคม พ.ศ. 2563 เว้นแต่ขออนุมัติเปลี่ยนแปลงเพื่อใช้เงินตราไทยเป็นสกุลเงินที่ใช้ในการดําเนินงาน(3) ให้ยื่นคําขออนุมัติต่ออธิบดีกรมสรรพากรภายในหกเดือนนับแต่วันแรกของรอบระยะเวลาบัญชีที่ประสงค์จะเปลี่ยนแปลงสกุลเงินที่ใช้ในการดําเนินงาน(4) ต้องยื่นแบบแสดงรายการภาษีผ่านระบบเครือข่ายอินเทอร์เน็ต ทางเว็บไซต์ (Web Site) ของกรมสรรพากร โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบดังกล่าว หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลัง(5) ให้เปลี่ยนแปลงสกุลเงินที่ใช้ในการดําเนินงานได้ต่อเมื่ออธิบดีกรมสรรพากรอนุมัติโดยให้มีผลตั้งแต่วันแรกของรอบระยะเวลาบัญชีที่ได้ขออนุมัติข้อ ๓ บริษัทหรือห้างหุ้นส่วนนิติบุคคลที่มีความประสงค์ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงานตามข้อ 1 ต้องยื่นแบบแจ้งเพื่อใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน (ส.ง.1) หรือประสงค์จะเปลี่ยนแปลงสกุลเงินที่ใช้ในการดําเนินงานตามข้อ 2 ต้องยื่นแบบขออนุมัติเปลี่ยนแปลงสกุลเงินที่ใช้ในการดําเนินงาน (ส.ง.2) ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนเข้าใช้งานระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลัง ดังนี้(1) กรอกแบบแจ้งเพื่อใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน (ส.ง.1) หรือแบบขออนุมัติเปลี่ยนแปลงสกุลเงินที่ใช้ในการดําเนินงาน (ส.ง.2) แล้วแต่กรณี ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยตรง หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง (2) บันทึกภาพถ่าย (Scan) หนังสือรับรองการจัดทําบัญชีกรณีบริษัทใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน และจัดส่งภาพถ่าย (Upload) ผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยตรง หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง ข้อ ๔ บริษัทหรือห้างหุ้นส่วนนิติบุคคลที่ใช้เงินตราสกุลอื่นนอกจากเงินตราไทยเป็นสกุลเงินที่ใช้ในการดําเนินงาน มีความประสงค์จะคํานวณค่าหรือราคาของเงินตรา ทรัพย์สิน หรือหนี้สินที่เหลืออยู่ในวันสุดท้ายของรอบระยะเวลาบัญชีเป็นเงินตราสกุลที่ใช้ในการดําเนินงาน โดยใช้อัตราอื่นเฉพาะส่วนที่ธนาคารแห่งประเทศไทยไม่ได้คํานวณไว้ ให้เป็นไปตามหลักเกณฑ์ วิธีการ และเงื่อนไข ดังนี้(1) ยื่นคําขออนุมัติต่ออธิบดีกรมสรรพากรภายในรอบระยะเวลาบัญชีที่ประสงค์จะใช้อัตราอื่นเฉพาะส่วนที่ธนาคารแห่งประเทศไทยไม่ได้คํานวณไว้(2) อัตราอื่นเฉพาะส่วนที่ขออนุมัติต้องเป็นอัตราที่มีการอ้างอิงในระบบการแลกเปลี่ยนเงินตราอย่างเป็นสากล(3) เมื่ออธิบดีกรมสรรพากรอนุมัติให้ใช้อัตราใด ให้ใช้อัตรานั้นตั้งแต่รอบระยะเวลาบัญชีที่ขออนุมัติ และต้องใช้ตลอดไปจนกว่าจะได้รับอนุมัติให้เปลี่ยนแปลงได้(4) ต้องยื่นคําขออนุมัติผ่านระบบเครือข่ายอินเทอร์เน็ตทางเว็บไซต์ (Web Site) ของกรมสรรพากร โดยตรง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนเข้าใช้งานระบบการยื่นแบบแสดงรายการภาษีทางเว็บไซต์ (Web Site) ของกรมสรรพากร หรือผ่านระบบบริการ Tax Single Sign On ทางเว็บไซต์ (Web Site) ของกระทรวงการคลัง โดยใช้ชื่อผู้ใช้ (Username) และรหัสผ่าน (Password) ที่ได้รับจากการลงทะเบียนการเข้าใช้ระบบบริการ Tax Single Sign On ของกระทรวงการคลังกรณีไม่ได้ยื่นคําขออนุมัติหรือไม่ได้รับอนุมัติตามวรรคหนึ่ง ให้บริษัทหรือห้างหุ้นส่วนนิติบุคคลนั้นคํานวณค่าหรือราคาจากเงินตราสกุลอื่นมาเป็นเงินตราไทยก่อน และคํานวณค่าหรือราคาเงินตราไทยนั้น เป็นค่าหรือราคาเงินตราสกุลที่ใช้ในการดําเนินงานข้อ ๕ ประกาศนี้ให้ใช้บังคับตั้งแต่วันที่ 15 พฤษภาคม พ.ศ. 2563 เป็นต้นไปผู้มีอํานาจลงนาม - ประกาศ ณ วันที่ 25 พฤษภาคม พ.ศ. 2563 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร